CELEX: 32020D0981
Language: fi
Date: 2020-07-07 00:00:00
Title: Komission täytäntöönpanopäätös (EU) 2020/981, annettu 7 päivänä heinäkuuta 2020, päätöksen 2007/777/EY liitteen II muuttamisesta siltä osin kuin on kyse Kosovoa (Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.) koskevista tiedoista niiden kolmansien maiden tai niiden osien luettelossa, joista sallitaan lihavalmisteiden sekä käsiteltyjen mahojen, rakkojen ja suolten tuonti unionin alueelle, sekä kyseisen päätöksen liitteen III muuttamisesta siltä osin kuin on kyse todistusmallista kyseisten tuotteiden kolmansista maista tapahtuvaa tuontia varten (tiedoksiannettu numerolla C(2020) 4433) (ETA:n kannalta merkityksellinen teksti)

9.7.2020   
               
               
                  FI
               
               
                  Euroopan unionin virallinen lehti
               
               
                  L 220/4
               
            
         KOMISSION TÄYTÄNTÖÖNPANOPÄÄTÖS (EU) 2020/981,
         annettu 7 päivänä heinäkuuta 2020,
         päätöksen 2007/777/EY liitteen II muuttamisesta siltä osin kuin on kyse Kosovoa (*) koskevista tiedoista niiden kolmansien maiden tai niiden osien luettelossa, joista sallitaan lihavalmisteiden sekä käsiteltyjen mahojen, rakkojen ja suolten tuonti unionin alueelle, sekä kyseisen päätöksen liitteen III muuttamisesta siltä osin kuin on kyse todistusmallista kyseisten tuotteiden kolmansista maista tapahtuvaa tuontia varten
         
            
               (tiedoksiannettu numerolla C(2020) 4433)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 8 artiklan 1 alakohdan ensimmäisen alakohdan, 8 artiklan 4 alakohdan sekä 9 artiklan 2 kohdan b alakohdan ja 9 artiklan 4 kohdan b ja c alakohdan,
         sekä katsoo seuraavaa:
         
                     (1)
                  
                  
                     Komission päätöksessä 2007/777/EY (2) vahvistetaan eläinten terveyttä ja kansanterveyttä koskevat edellytykset, joita sovelletaan unioniin tuotaviin lähetyksiin, jotka sisältävät tiettyjä lihavalmisteita sekä käsiteltyjä mahoja, rakkoja ja suolia, joille on tehty jokin mainitun päätöksen liitteessä II olevassa 4 osassa vahvistetuista käsittelyistä, jäljempänä ’tuotteet’.
                  
               
                     (2)
                  
                  
                     Päätöksen 2007/777/EY liitteessä II olevassa 2 osassa vahvistetaan luettelo niistä kolmansista maista tai niiden osista, joista sallitaan kyseisten tuotteiden tuonti unioniin edellyttäen, että niille on tehty jokin mainitussa liitteessä tarkoitetuista käsittelyistä. Liitteen 4 osassa vahvistetaan muu kuin erityiskäsittelyjärjestelmä A sekä erityiskäsittelyjärjestelmät B–F, jotka luetellaan alenevassa järjestyksessä sen mukaan, miten vakava eläinten terveysriski niillä on tarkoitus poistaa.
                  
               
                     (3)
                  
                  
                     Lisäksi päätöksen 2007/777/EY liitteessä III vahvistetaan malli todistukselle, jonka olisi oltava unionin alueelle tuotaviksi tarkoitettujen tuotteiden lähetysten mukana.
                  
               
                     (4)
                  
                  
                     Kosovo on pyytänyt saada tulla sisällytetyksi päätöksen 2007/777/EY liitteessä II olevaan 2 osaan kolmantena maana, josta saa tuoda unioniin siipikarjasta ja tarhatuista riistalinnuista (lukuun ottamatta sileälastaisia lintuja) saatuja tuotteita, joille on tehty erityiskäsittely C tai D, ja toimittanut asiaankuuluvat tiedot. Kosovo on erityisesti antanut takeet sellaisen siipikarjan raaka-aineen osalta, joka on peräisin joko jäsenvaltioista tai kolmansista maista, jotka on hyväksytty viemään tällaisia raaka-aineita unioniin, sekä kyseisten tuotteiden tulevan käsittelyn osalta.
                  
               
                     (5)
                  
                  
                     Komissio on tehnyt Kosovossa tarkastuksen arvioidakseen käytössä olevia valvontajärjestelmiä, jotka koskevat unioniin vietäväksi tarkoitettujen siipikarjanlihavalmisteiden tuotantoa. Koska tarkastuksen tulokset ovat myönteiset ja koska Kosovo on antanut takeet lihavalmisteiden tuotannossa käytettävän siipikarjanlihan alkuperän ja käsittelyn osalta, on aiheellista sisällyttää Kosovo päätöksen 2007/777/EY liitteessä II olevan 2 osan taulukkoon, jotta unioniin voidaan tuoda siipikarjasta ja tarhatuista riistalinnuista (lukuun ottamatta sileälastaisia lintuja) saatuja lihavalmisteita, joille on tehty erityiskäsittely C tai D.
                  
               
                     (6)
                  
                  
                     Päätöksen 2007/777/EY liitteessä III vahvistettu eläinlääkärin todistuksen malli lihavalmisteiden sekä käsiteltyjen mahojen, rakkojen ja suolten tuontia varten koskee lihavalmisteita, jotka on valmistettu siipikarjanlihasta, joka on peräisin jostakin jäsenvaltiosta tai täyttää komission asetuksessa (EY) N:o 798/2008 (3) vahvistetut eläinten terveydelle asetetut vaatimukset unioniin tuontia varten, ja sen mukaan kyseiselle lihalle on tehtävä päätöksen 2007/777/EY liitteessä II olevassa 4 osassa vahvistettu muu kuin erityiskäsittely A.
                  
               
                     (7)
                  
                  
                     Eläinlääkärin todistuksessa olevat vaatimukset eivät kuitenkaan koske siipikarjanlihaa, joka on peräisin jostakin jäsenvaltiosta tai täyttää asetuksessa (EY) N:o 798/2008 säädetyt eläinten terveyttä koskevat vaatimukset unioniin tuontia varten ja jolle on tehtävä jokin päätöksen 2007/777/EY liitteessä II olevassa 4 osassa vahvistetuista erityiskäsittelyistä. Koska tuotteelle on tehtävä erityiskäsittely riippumatta lihavalmisteiden valmistuksessa käytettävän tuoreen lihan alkuperästä ja koska tällaisiin käytäntöihin liittyvät siipikarjan terveydelle aiheutuvat riskit ovat vähäiset, päätöksen 2007/777/EY liitteessä III vahvistettuun lihavalmisteita sekä käsiteltyjä mahoja, rakkoja ja suolia koskevaan eläinlääkärin todistuksen malliin olisi sisällytettävä säännös tällaista erityistilannetta varten.
                  
               
                     (8)
                  
                  
                     Sen vuoksi päätöstä 2007/777/EY olisi muutettava.
                  
               
                     (9)
                  
                  
                     Ennen kuin muutetusta eläinlääkärin todistuksen mallista tulee pakollinen, jäsenvaltioille ja toimialalle olisi myönnettävä kohtuullinen neljän kuukauden siirtymäkausi uusiin vaatimuksiin mukautumista varten.
                  
               
                     (10)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Muutetaan päätöksen 2007/777/EY liite II tämän päätöksen liitteen I mukaisesti.
            
            
               2.   Muutetaan päätöksen 2007/777/EY liite III tämän päätöksen liitteen II mukaisesti.
            
         
         
            2 artikla
            Jäsenvaltioiden on siirtymäkaudella, joka kestää 10 päivään marraskuuta 2020 saakka, sallittava edelleen sellaisten lihavalmisteiden sekä käsiteltyjen mahojen, rakkojen ja suolten lähetysten tuonti unioniin, joiden mukana on päätöksen 2007/777/EY, sellaisena kuin sitä sovelletaan ennen tällä päätöksellä tehtyjä muutoksia, liitteessä III olevan mallin mukainen todistus, edellyttäen että se on annettu viimeistään 10 päivänä lokakuuta 2020.
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 7 päivänä heinäkuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (*)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
         
            (1)  EYVL L 18, 23.1.2003, s. 11.
         
            (2)  Komission päätös 2007/777/EY, tehty 29 päivänä marraskuuta 2007, eläinten terveyttä ja kansanterveyttä koskevista edellytyksistä ja todistusmalleista ihmisravinnoksi tarkoitettujen tiettyjen lihavalmisteiden ja käsiteltyjen mahojen, rakkojen ja suolten tuonnissa kolmansista maista sekä päätöksen 2005/432/EY kumoamisesta (EUVL L 312, 30.11.2007, s. 49).
         
            (3)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).
      
      
         
            LIITE I
            Muutetaan päätöksen 2007/777/EY liitteessä II oleva 2 osa seuraavasti:
            
                        1)
                     
                     
                        Lisätään Uruguayta koskevan kohdan ja Etelä-Afrikkaa koskevan kohdan väliin Kosovoa koskeva kohta seuraavasti:
                        
                                    ISO-koodi
                                 
                                 
                                    Alkuperämaa tai sen osa
                                 
                                 
                                    1. Kotieläiminä pidetyt naudat
                                    2. Tarhatut riistasorkkaeläimet (lukuun ottamatta sikoja)
                                 
                                 
                                    Kotieläiminä pidetyt lampaat/ vuohet
                                 
                                 
                                    1. Kotieläiminä pidetyt siat
                                    2. Tarhatut riistasorkkaeläimet (siat)
                                 
                                 
                                    Kotieläiminä pidetyt kavioeläimet
                                 
                                 
                                    1. Siipikarja
                                    2. Tarhatut riistalinnut (lukuun ottamatta sileälastaisia lintuja)
                                 
                                 
                                    Tarhatut sileälastaiset linnut
                                 
                                 
                                    Kotieläiminä pidetyt jänikset ja tarhatut jäniseläimet
                                 
                                 
                                    Luonnonvaraiset riistasorkkaeläimet (lukuun ottamatta sikoja)
                                 
                                 
                                    Luonnonvaraiset siat
                                 
                                 
                                    Luonnonvaraiset kavioeläimet
                                 
                                 
                                    Luonnonvaraiset jäniseläimet (kanit ja jänikset)
                                 
                                 
                                    Luonnonvaraiset riistalinnut
                                 
                                 
                                    Luonnonvaraiset maanisäkkäät (lukuun ottamatta sorkka- ja kavioeläimiä ja jäniseläimiä)
                                 
                              
                                    ”XK
                                 
                                 
                                    Kosovo(*****)(4)
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    C tai D
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX”
                                 
                              
                  
                        2)
                     
                     
                        Lisätään taulukon loppuun alaviitteen (3) ja alaviitteen (*) väliin alaviite seuraavasti:
                        
                                    ”(4)
                                 
                                 
                                    Tuoreesta lihasta saadut lihavalmisteet ja käsitellyt mahat, rakot ja suolet, jotka ovat peräisin joko direktiivin 2002/99/EY 3 artiklan vaatimukset täyttävästä Euroopan unionin jäsenvaltiosta tai asetuksen (EY) N:o 798/2008 liitteessä I olevassa 1 osassa luetellusta kolmannesta maasta siipikarjanlihan unioniin tuontia varten.”
                                 
                              
                  
                        3)
                     
                     
                        Lisätään taulukon loppuun alaviitteen (****) ja alaviitteen XXX väliin alaviite seuraavasti:
                        
                                    ”(*****)
                                 
                                 
                                    Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.”
                                 
                              
                  
      
      
         
            LIITE II
            Muutetaan päätöksen 2007/777/EY liite III seuraavasti:
            Lisätään Euroopan unioniin kolmansista maista tuotaviksi tarkoitettuja tiettyjä lihavalmisteita sekä käsiteltyjä mahoja, rakkoja ja suolia varten laaditun eläinten terveyttä ja kansanterveyttä koskevan todistusmallin II.1. osan II.1.3. kohdan kolmannen vaihtoehdon jälkeen teksti seuraavasti:
            
                         
                     
                     
                        ”(2) tai
                        
                        
                                    [II.1.3.1
                                 
                                 
                                    on käsitelty päätöksen 2007/777/EY liitteessä II olevan 4 osan B, C tai D kohdassa tarkoitetulla erityiskäsittelyllä, joka päätöksen 2007/777/EY liitteessä II olevassa 2 tai 3 osassa on vahvistettu kyseiselle alkuperämaana toimivalle kolmannelle maalle tai kolmannen maan osalle kyseisen lajin lihan osalta, ja:
                                 
                              
                                     
                                 
                                 
                                    (2) joko
                                    
                                    
                                                [II.1.3.1.1
                                             
                                             
                                                on peräisin Euroopan unionin jäsenvaltiosta ja täyttää neuvoston direktiivin 2002/99/EY 3 artiklan vaatimukset;]
                                             
                                          
                              
                                     
                                 
                                 
                                    (2) tai
                                    
                                    
                                                [II.1.3.1.1
                                             
                                             
                                                on peräisin asetuksen (EY) N:o 798/2008 liitteessä I olevassa 1 osassa luetellusta kolmannesta maasta siipikarjanlihan unioniin tuontia varten ja tulee tiloilta tai, kun on kyse luonnonvaraisista riistalinnuista, on lopetettu alueilla, joilla ei ole 10 kilometrin säteellä, mukaan lukien tarvittaessa naapurimaan alue, esiintynyt korkeapatogeenisen lintuinfluenssan tai Newcastlen taudin taudinpurkauksia ainakaan viimeksi kuluneiden 30 päivän aikana.]”